Document ID: /roh_data/filtered/fineweb-2-filterrobots_roh.jsonl.gz/57986

Bainvgnü
Ün cordial bainvgnü a Tarasp
I vain dit suvent cha'l turissem da bogns in Engiadina Bassa saja nat a Tarasp. Aint illa büvetta istorica sper l'En s'han inscuntrats ils giasts, la fin dal 19avel e'l principi dal 20avel tschientiner. Tanter els d'eiran blers exponents da l'aristocrazia, da l'economia e da la cultura.
Tarasp nun es ingün cumün cumpact, dimpersè cumpiglia 10 fracziuns sparpagliadas. Vulpera, la plü gronda, ha mantgnü seis caracter dal "fin de siècle", dispuona però d'ün'infrastructura moderna pel turissem e da bleras sportas pel temp liber.
Il chastè, l'insaina da Tarasp, as vezza da dalöntsch. El fa – daspö sia renovaziun al principi dal 20avel tschientiner – üna bella parada sur il Lai da Tarasp.